rlitschk/wikidir huggingface dataset:
Dat Lümbörger Dodenbook is en Dodenbook dat in dat 13. Johrhunnert in Lümborg an dat Michaelis-Klooster Lümborg anleggt worrn is. Dat Dodenbook is to Anfang von dat 13. Johrhunnert anleggt worrn, hett aver deelwies öllere Vörlagen. Later is dat Book jümmer wiederföhrt worrn un dor sünd noch bet 1458 Saken nadragen worrn. De öllste Indrag is to dat Johr 901 un de jüngste von 1458. Dat Dodenbook is in’n Tweten Weltkrieg bi de Luftangreep op Hannover verbrennt, bi de dat Hauptstaatsarchiv Hannover an’n 8./9. Oktober 1943 drapen worrn is. Dat Book is en wichtigen Born för de sassische Naamkunn för de Tied. Gerd Althoff un Joachim Wollasch: Die Totenbücher von Merseburg, Magdeburg und Lüneburg. 1983 Anton Christian Wedekind: Nekrologium monasterii S. Michaelis. Vieweg, Bruunswiek 1833 (de kumplette Text)
Hinnerk II., de Gode, (* 946; † 2. Oktober 1016) weer von 976 bet 1016 Graaf von Stood. Hinnerk is 946 as Söhn von Hinnerk den Kahlen un siene Fro Judith (ut dat Geslecht von de Konradiners) boren. Nadem sien Vader 976 doodbleven is, is Hinnerk II. Graaf von Stood worrn. De Graaf weer mit Mechthild verheiraadt, de ut Swaben stammen dee. De beiden hebbt een Söhn hatt, de Siegfried heten hett. An’n 23. Juni 994 is Hinnerk mit siene Bröder Udo un Siegfried mit Scheep gegen de Wikingers uttagen, de dat Elv-Werser-Dreeeck angrepen hebbt (Wikinger-Angreep 994). Udo is doodbleven un Hinnerk un Siegfried sünd fungen worrn. Hinnerk is gegen en Löösgeld wedder freekamen. Hinnerk sien Söhn Siegfried is von de Wikingers verstümmelt worrn, nadem Hinnerk sien Broder Siegfried flücht is. He is an’n 26. Oktober 994 doodbleven. Hinnerk II. hett dat Klooster Harsfeld stift. Hinnerk is 1016 doodbleven un liggt in Harsfeld begraven. Na sien Dood is sien Broder Siegfried II. Graaf worrn. Grafen von Stood Hinnerk I. (–976) • Hinnerk II. (976–1016) • Siegfried II. (1016–1037) • Lüder-Udo I. (1037–1057) • Lüder-Udo II. (1057–1082) • Hinnerk III. (1082–1087) • Lüder-Udo III. (1087–1106) • Rudolf I. (1106–1114) • Hinnerk
Helmut Heyne (* 1948 in Nörden) is en düütschen Verwaltungbeamten. He is Maat von de FDP. Heyne is 1948 in Nörden boren un in Bremen opwussen. Dor hett he ok sien Abitur maakt. He hett 18 Maand Wehrdeenst bi de Bundswehr maakt un weer ünner annern bi dat 6. Minensöökgeschwader in Coxhoben. He hett von 1969 bet 1973 Volkswirtschaftslehre an de Universität Mönster studeert un sien Diplom-Volkswirt maakt. Heyne hett denn toeerst as Controller bi de Bremer Lagerhuussellschop arbeidt. He hett von 1974 af an bi de Stadt Hannover arbeidt un weer bet 1994 Baas von dat Amt för Wirtschaftsförderung. Denn weer he bet 2000 Eersten Kreisraad in’n Landkreis Horborg. Heyne is an’n 18. Juni 2000 mit 64,10 % von de Stimmen as gemeensamen Kannedaten von CDU un SPD as Börgermeester von de Stadt Cuxhoben wählt worrn. Ofschoonst he in de FDP is, is he as parteilosen Kannedaat antreden. An’n 26. Juni 2000 hett he dat Amt övernahmen. He is dat bet to’n 11. Februar 2005 bleven. He güng denn na dat Weertschopsministerium von Neddersassen un weer Baas von dat Afdeel Industrie. 2012 is he Vörsitter von’n Opsichtsraad bi Niedersachsen Ports worrn.
Hans-Heinrich Eilers (* 30. August 1931 in Cuxhoben; † 7. August 2019 ok dor) weer en düütschen Politiker von de SPD. Eilers is 1931 in Cuxhoben boren un weer dor op de Volksschool. He hett denn 1952 an dat Amandus-Abendroth-Gymnasium sien Abitur maakt un an de Universität Hamborg Juristeree studeert. 1956 hett he de eerste juristische Staatsprüfung bi dat Oberlandsgericht Hamborg maakt un sien juristischen Vörbereidungsdeenst in Neddersassen anfungen. Den hett he mit dat twete Staatsexamen afslaten un denn 1968 in Göttingen sien Dokterarbeid schreven. Von 1960 af an weer Eilers Beamten in de neddersassische Landsverwaltung. In’n Mai 1964 is he afornt worrn un in’n Januar 1965 ganz versett worrn in’n Landkreis Celle as allgemenen Vertreder von’n Oberkreisdirekter. An’n 1. Juni 1968 is he Oberstadtdirekter von de Stadt Cuxhoben worrn. Dat is he bleven bet he 1990 in’n Landdag von Neddersassen wählt worrn is. Eilers weer Maat von’n Opsichtsraad von de Seefischmarkt un Havenümslag Cuxhoben GmbH un von de Cux Port, Seehafen Dienstleistungs GmbH in Cuxhoben. Siet 1991 weer he Raadsherr un Biornten von de Stadt Cuxhoben. Eilers is in de twölfte Wahlperiood von’n 21. Juni 1990 bet 20. Juni 1994 in’n Landdag von Neddersassen wählt worrn un in de
Heinz Wachtendorf (* 12. August 1908; † November 2000) weer en düütschen Verwaltungsbeamten. Wachtendorf is 1908 boren un hett 1928 an de Högere Staatsschool Ritzbüttel dat Abitur maakt. He hett an de Universität Hamborg studeert un dor 1936 sien Dokterarbeid schreven (över Die Bedeutung der Präambel in den neuen Reichsgesetzen). Von’n 5. Dezember 1952 af an weer he Oberbörgermeester un von’n 5. Juni 1956 bet to’n 31. Mai 1968 Oberstadtdirekter von de Stadt Cuxhoben. 1986 hett he dat Verdeenstkrüüz 1. Klass von de Bundsrepublik Düütschland kregen. Von 1971 bet 1988 weer he Schult von’n Diekverband Cuxhoben. Die Bedeutung der Präambel in den neuen Reichsgesetzen. Evert, Hamborg 1936. Hochschulschrift. Rechts- und staatswissenschaftliche Dissertation. Hamburg 1937 Aus der Geschichte des Amtes Ritzebüttel und der Stadt Cuxhaven. Stadtarchiv Cuxhoben, Cuxhoben 1978 Normdaten: GND: 1106871820 (OGND, AKS) | VIAF: 35070500 | Wikipedia-Personensöök
Albrecht Harten (* 25. Oktober 1937 in Swerin; † 11. Dezember 2017) weer en düütschen Politiker. He weer bi de CDU. Harten is 1937 in Swerin boren. Harten hett in Swerin dat Abitur maakt un is denn ut de DDR in de BRD gahn. Sien Abitur ut de DDR hett dor nich gullen, dorüm hett he in Sleswig-Holsteen noch en tweet Maal Abitur maakt. Na de School hett he toeerst an de Universität Hamborg un denn an de Universität Mönster studeert un dor sien Diplom-Volkswirt maakt. Na dat Studium hett he toeerst bi Kaufhof anfungen. Aver he wull denn lever an de Beroopschool arbeiden un keem 1968 as Schoolmeester an de BBS Cuxhoben. Dor is he bet to sien Rohstand 2001 bleven. Harten weer verheiraadt un hett dree Kinner. Harten is in Mönster Maat von’n Ring Christlich-Demokraatsche Studenten (RCDS) worrn un weer RCDS-Vörsitter. Ok in de CDU is he rin. In Cuxhoben is he Viez-Kreisvörsitter un later Kreisvörsitter von de CDU worrn. 1972 is he dat eerste Maal Maat von’n Stadtraad worrn un is dat bet vondaag bleven (Stand 2017). Harten weer von’n 12. November 1981 bet 1996 Böverbörgermeester von de Stadt Cuxhoben. Bi de Kommunalwahl 1996 is denn de
Werner Kammann (* 17. September 1919 in Cuxhoben; † 20. November 1985 ok dor) weer en düütschen Politiker von de SPD. He weer von 1967 bet 1982 veer Wahlperioden lang Afornten in’n Landdag von Neddersassen. Kammann is 1919 in Cuxhoben boren un hett na de Volks- un Hannelsschool en Lehr as Levensmiddelkoopmann maakt. He weer op en Fachschool un prüften Bilanzbookholler un he hett in Hamborg as Filialbaas in’n Levensmiddelhannel arbeidt. Later weer Kammann bi de Finanzverwaltung as Betriebsprüfer. In’n Tweten Weltkrieg weer he von 1940 bet 1945 Soldaat un is an de Oostfront swoor verwunnt worrn. Na’n Krieg hett he sik 1946 as Hotelkoopmann in Duhnen sülvstännig maakt. Von 1966 af an weer he Baas von de Butensteed von en Breemsche Wahnungssellschop in Cuxhoben. Kammann weer verheiraadt un harr twee Kinner. Kammann is 1945 in de SPD ringahn un is een Johr later Maat von’n Raad von de Stadt Cuxhoben worrn. Dor is he von 1956 af an Vörsitter von de SPD-Frakschoon ween. He is eerst Senater worrn un weer von 1967 bet 1968 Böverbörgermeester von de Stadt. Bi de Wahlen 1968 hett de CDU wunnen un Hans-Joachim Wegener hett Kammann as Böverbörgermeester aflööst. Kammann weer nu ünner Wegener
Werner Grube (* 21. November 1890 in’t Land Ollnborg; † 18. Oktober 1975 in Stood) weer en düütschen Politiker von de DVP. Bet 1930 weer he in Paane un is denn in’n Juli 1930 Börgermeester in Osterburg worrn. He weer von’n 1. Juni 1931 As Nafolger von Max Bleicken bet to’n 18. März 1933 Börgermeester von Cuxhoben. An’n 18. März 1933 hett de Hambörger Senat em ut dat Amt nahmen un den Boraad Schätzler von de NSDAP kommissarsch as Böverbörgermeester insett. Na’n Tweten Weltkrieg is he in’n August 1945 as Landraad von’n Landkreis Stood beropen worrn un weer dor denn von Februar 1946 af an Böverkreisdirekter. He weer 1957 bet 1967 Viezpräsident von de Landsjägerschop Neddersassen un ok Maat in’t Präsidium von’n Düütschen Jagdschutz-Verband. Carl Franzen: Dr. Werner Grube 75 Jahre. In: Wild und Hund, 68. Johrgang (1965/66), Sied 718 Dr. Werner Grube 80 Jahre. In: Wild und Hund, 73. Johrgang (1970/71), Sied 740
Thassilo von der Decken (* 1. Dezember 1911 in Grimma; † 6. Juni 1995 in Stood) weer en düütschen Juristen. Von der Decken is 1911 as Söhn von Carl Friedrich Julius von der Decken in Grimma boren. He hett an de Universitäten Rostock (Sommersemester 1932), Grenoble, München, Berlin un Göttingen Juristeree studeert un 1939 sien juristisch Assesserexamen maakt. He weer na’n Tweten Weltkrieg von 1946 af an Avkaat in Stood un denn von’n 1. April 1956 bet 1977 Böverkreisdirekter in’n Landkreis Stood un von 1963 bet 1989 Präsident von de Landschop un de Ridderschop von dat Hertogdom Bremen. He hett 1963 den Landschopsverband Stood mit grünnt. Von der Decken weer ok binah 42 Johr lang Vörsitter von’n Opsichtsraad bi de Concordia-Versekerung. In de Johren 1969 bet 1989 weer von der Decken Vörsitter von’n Stoder Geschichts- un Heimatvereen. He hett 1973 dat Bundsverdeenstkrüüz kregen un 1982 dat Neddersassische Verdeenstkrüüz. Normdaten: GND: 1034711628 (OGND, AKS) | VIAF: 301008035 | Wikipedia-Personensöök
Dit Woort hett noch annere Bedüden: kiek dorför ünner Arjen Robben. Robben sünd Söög- un Roofdeerter, de in't Meer leevt un darum flossenaartige Benen hefft. Man kann de Robben in dree Familien unnerdelen: de Seehunnen, de Ohrenrobben un de Walrossen. Dat Walross is 3 bit 4,5 m lang, lett geelbruun un hett förchterlich lange Ecktähnen an 'n Baberkeev. De Achterfööt laat sik na vorn dreihn. Disse grote Robb swemmt goot un kann bit to 10 Minuten un 30 m deep duken. Ehr Levensruum is dat Drieviesrebett in de Polarmeren. An de düütschen Küsten vun de Noord- un Oostsee leevt blot de Seehund. All de annern Robben kaamt blots sprangwies vör. De Saddel- un Boortrobb un de Klappmütz kammt ut dat Drieviesrebett nich herut. Blots de Ringelrobb mit ehre hellen Ringe up dunkeln Grund is tosamen mit de graue, swaartpleckige Kegelrobb ok an Fels- un Steenküsten antodrapen. De Seehund is bit to 2 m lang. He heet so, wiel sien Kopp so utsüht as de vun enen Hund. Siene bekrallten Achterflossen kann he blots na achtern richten. Liekers kann he up dat Land rutschen un sik dar utrauhn oder van de Sünn beschienen laten. De Seehund is en groten Fischröver. Fröher
Elm is en Oortschop in de Gemeen Geestland in’n Landkreis Cuxhoben, Neddersassen, mit 837 Inwahners (Stand 31. Dezember 2012). Dor höört de twee Dörper Marschkamp un Elm to. De Naveroortschoppen sünd Drangst in’n Noorden, Kührst in’n Oosten, Sellst op en ganz lütt Enn in’n Süüdoosten, Bramel in’n Süden un Wehden in’n Westen. De letzten dree Oortschoppen höört to de Gemeen Schippdörp. De Gemeen Elm hett sik an’n 1. August 1968 ut de Gemenen Elm un Marschkamp billt. An’n 1. April 1971 is Elm Liddmaat von de eerste Samtgemeen Beers worrn. Dat hett aver blots bet to’n 1. März 1974 duurt, denn is Elm Deel von de ne’e, gröttere Samtgemeen Beers worrn. De Gemenen in de Samtgemeen Beers sünd to’n 1. Januar 2015 mit de Stadt Langen to de ne’e Gemeen Geestland tohoopgahn. De Gemeen Elm is oplööst un billt nu en Oortschop mit egen Oortsbörgermeester un Oortsraad binnen de Gemeen Geestland. Liddmaten 2011: WG: Heiner von Ahnen, Arne Brauer, Marlis Kaap, Henning von der Lieth, Sönke Mahlstedt, Bernd Rother, Anne Schneider SPD: Kurt Hebener 2014: WG: Arne Brauer, Sönke Mahlstedt, Bernd Rother, Henning von der Lieth SPD: Kurt Hebener 2016: WG: Arne Brauer, Sönke Mahlstedt, Bernd Rother CDU: Henning von
Elm (hoochdüütsch Elmlohe) is en Dörp in de Gemeen Geestland in’n Landkreis Cuxhoben, Neddersassen. Dat höört to de Oortschop Elm binnen de Gemeen. Bi Elm höört ok de lüttje Oort Neemöhlen mit bi. Elm liggt op de Geest. So bi dree Kilometer weg löppt in’n Süden de Stroom Geest langs. De Quabbenbeek flütt dör dat Dörp un denn na de Geest hen. De Naveröörd sünd Drangst in’n Noorden, Beers un Alfst in’n Noordoosten, Kührst in’n Oosten, Oolluunbarg in’n Süüdoosten, Sellst in’n Süden, Marschkamp un Bramel in’n Süüdwesten, Laven in’n Westen un Wehden un Neemöhlen in’n Noordwesten. Elm is to Anfang von dat 14. Johrhunnert von de Herren von Beers as Nedderungsborg an’n Quabbenbeek anleggt worrn. Op’n Fre’en Damm na de Borg hen hebbt se Handwarkers un Buurn ansiedelt. 1346 hebbt de Herren von Elm un de von de Lieth en Kark in Elm boon laten. De Kark weer na de Moder Gades nöömt. Dat Rebeed harr vörher to dat Kaspel Debst höört. Vonwegen Ungehorsam gegen sien Lehnsherr is de Borg Elm ünner Cord von der Lieth 1485 von’n Bremer Raad belagert un toschannenricht worrn. De Familie von de Lieth is bet in dat 18. Johrhunnert Besitter von dat Good Elm
Geestland is en Gemeen in’n Landkreis Cuxhoben in Neddersassen, mit 31.507 Inwahners (Stand 31. Dezember 2022). Seet von de Gemeen is Langen, in dat Raadhuus in de Sieverner Straat 10. En tweet Raadhuus gifft dat in Beers, An’n Markt 8. De Stadt gellt na dat neddersassische Kommunalverfatensgesett as Sülvstännige Gemeen. De Navergemenen sünd Wuster Noordseeküst in’n Noordwesten, Wannen un Steenau in’n Noorden, Stinst un Mittelsnohn in’n Noordoosten, Armsdörp in’n Oosten, Eversdörp un Hipst in’n Süüdoosten (de beiden in’n Landkreis Rodenborg), Beverst (op en ganz lütt Enn) un Schippdörp in’n Süden un de Stadt Bremerhoben in’n Süüdwesten. Op en lütt Enn in’n Westen grenzt Geestland an de Küst von de Wersermünn in de Noordsee. De Gemeen Geestland hett sik an’n 1. Januar 2015 ut de Gemeen Langen un ut de Gemenen, de betherto de Samtgemeen Beers billt hebbt (Gemenen Beers, Drangst, Elm, Flögeln, Köhlen, Kührst, Lintig un Ringst), tohoopslaten. De Naam Geestland kummt von de Landschop, de vör allen Geest is. Dör den Süden von de Gemeen flütt ok de Stroom Geest. De eersten Plaans för de Fusion sünd 2011 opkamen. Dat Land Neddersassen hett Gemenen in’n Rahmen von sien Tokumstverdrag anbaden, dat dat bet to 75 % von de Schullen
Karl Olfers (* 14. April 1888 in Dorum; † 22. April 1968 in Cuxhoben) weer en düütschen Politiker von de SPD. Olfers is 1888 in Dorum as Söhn von en Buur boren un weer op de Volksschool un denn op Fortbildungsscholen. He hett Timmermann lehrt. Von 1909 bet 1911 weer he Soldaat un weer later in’n Eersten Weltkrieg ok wedder Soldaat. Von 1925 bet 1933 weer he Geschäftsföhrer von de Bohütt Cuxhoben. Nadem he ünner de Natschonalsozialisten all sien Ämter verloren hett un en poor Maal fastnahmen worrn is, hett he von 1933 bet 1944 as Vertreder för Versekerungen arbeidt. He hett in disse Tied in Millm leevt. 1944 hebbt se em to’n Wehrdeenst intagen. Karl Olfers is 1907 in de Gewerkschaft un 1912 in de SPD ringahn. Von 1919 af an weer he Stadtvertreder, Maat von’n Magistrat un von 1924 af an tweten Börgermeester von Cuxhoben, as Vertreder von Max Bleicken (DDP). He weer 1933 Maat von’n Landsutschuss, von’n Opsichtsraad von de staatliche Fischereesellschop un annere öffentliche Sellschoppen bevör de Natschonalsozialisten em ut all sien Ämter smeten hebbt. Von 1919 bet 1933 weer Olfers för de SPD Maat von de Hambörgsche Börgerschop. Na 1945 hett he bi dat Wedderopboon
Dat Landgericht Lümborg is en Gericht von de Ordentliche Gerichtsborkeit, dat in Lümborg sitt. Dat is een von de ölven Landgerichten in Neddersassen. To’n Gerichtsbezirk höört de Landkreise Celle, Horborg, Lüchow-Dannenbarg, Lümborg, Heidkreis un Ülzen. Dor leevt meist 900.000 Lüüd. Ünner dat Landgericht Lümborg staht de Amtsgerichten Celle, Dannenbarg, Lümborg, Soltau, Ülzen un Winsen. Över dat Gericht staht dat Oberlandsgericht Celle un de Bundsgerichtshoff in Karlsruhe. Präsident von dat Gericht is Ulrich Skwirblies. Dat Gericht hett 148 Mitarbeiders, von de 41 Richters sünd. Dat gifft 13 Straaf- un ölven Zivilkamern (Stand 2008). Präsidenten: 1. Oktober 1879–: Moritz Joseph (von dem) Busch 1896–1900: Leopold von Hassell ~1919: Karl Wilhelm Kulenkamp 1930–1933: Franz Puttfarken 1934–1938: Fritz Bohlmann 1. März 1938–30. September 1939: Hugo Kalweit 1967–: Heinrich Hoppe 1986–2004: Walther Heintzmann 2004–30. November 2013: Renate Menk 1. Dezember 2013–: Ulrich Skwirblies Viezpräsidenten: 2007–30. November 2013: Ulrich Skwirblies Dat Gericht hett sien Seet in Lümborg un is siet 1925 in dat fröhere Lümbörger Slott ünnerbröcht, en massigen Barockbo, de 1696–1698 boot worrn is. Dat Slott is an de Noordsied von’n Marktplatz in Lümborg. Dat Gebüüd is von’n Architekt Borchmann boot worrn, de dor dree Gebüüd, de al ut dat Middelöller sünd, mit inbetagen hett.
Johannes VIII. (* vör 852 in Rom; † 16. Dezember 882 in Rom) weer Paapst van 872 bis 882. He stamm ut Rom, wer de Söhn vun en Gundo un wurr 852 Archidiakon. An' 13. Dezember 872 wurr he to'n Paapst wählt. In sien Pontifikat hett he sück drüm bemöht, nah dat Utnannerfallen vun dat Frankenriek in Italien de päpstliche Vörherrschap to erhollen un dat Land gegen de Araber to verteidigen. 875 hett he den westfränkschen (franzööschen) König Karl den Kahlen to'n Kaiser kröönt. Ebenso hett he 881 de sien Nahfolger, den oostfränkschen König Karl III. den Dicken kröönt. Johannes övernehm vun sien Vorgänger den Konflikt mit Photius I., den Patriarchen vun Konstantinopel, mit den de Westkark siet Nikolaus I. in' Schisma weer. Dat Konzil van 879 in Konstantinopel führ to en Eenigung, de dat Photius-Schisma afsluuten dee. Dat geev en Kompromiss, indem de Bischop vun Rom de Jurisdiktschoon över de Bischööp vun den Westen anerkennt wurr un to glieker Tiet för de övrigen Patriarchate woll dat Ehrenprimat vun Rom bestätigt, de röömsch Jurisdiktschoon aber aflehnt wurr. He hett den Slawen-Apostel Methodios ünnerstütt un leet 880 de slawisch Spraak in de Liturgie to. Johannes VIII. is de eerste vun acht
De Kievitt oder Kiewitt, up neddersassisch un in’e Graafschop Kiefte, in Lippe Püiwitk, in Oostfreesland ok Leep oder Lepp (Vanellus vanellus) höört to de Tüütvagels. He warrt 35 cm lang. Siene Bost lett swart, un up sienen Kopp hett he ene lange, swarte Fedderhuuv, de he uprichten kann. An de Waterkant kummt de Kiewitt tämlich faken vör, he is aver ok in ganz Düütschland un in Delen vun Europa antodrapen. De Kiewitteier gulln fröher as ene Delikatess. De Getreuen vun Jever schicken Bismarck to sienen Geboortsdag an’n 1. April jedet Jahr 100 Kiewitteier. Eenmaal harrn se nien hunnert Stück funnen, do schreven se. „De Kiewitt kunn vör Küll nich leggen. Dat wulln wi to Enschulligung seggen.“ List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Kiewitt. Mehr Biller, Videos oder Audiodateien to’t Thema gifft dat bi Wikimedia Commons.
Millard Fillmore (* 7. Januar 1800 in' Cayuga County, New York; † 8. März 1874 in Buffalo, New York) weer en US-amerikaansch Politiker vun de Whig Party un van' 9. Juli 1850 bit to'n 4. März 1853 de 13. Präsident vun de USA. Millard Fillmore wurr an' 7. Januar 1800 in en Blockhuus in' Cayuga County as een vun acht Kinner boren. He weer de Tweetborene un öldste Söhn vun den Farmer Nathaniel Fillmore. De Moder weer Phobe Millard. Beid weern vör sien Gebort ut Vermont nah Upstate New York översiedelt. Fillmore hett as Kind de School man blots unregelmatig besöcht, wiel he sien Öllern up't Land helpen muss. Sie Vader hett hüm denn gegen en beeten Utbillensgeld en Lehrstäe as Kleedermaker in en 100 Mielen wegg liggend Oortschap besörgt. De hart Arbeit dor hett Fillmore aber nich gefallen, he hett sück 30 US-Dollar lehnt, um sück ut de Utbillen ruttokoopen. He gung denn weer nah sien Familie torüch. Dor hett he sück um Wiederbillen kümmert, völ leest und en School nich wiet vun sien Öllernhuus besöcht. Insbesünnere de Lehrerin un sien latere Fru Abigail Powers, de blots twee Johr öller as he weer, hett hüm in sien Billensstreven ünnerstütt
Langwedel betekent Langwedel, Hauptoort in de Gemeen Langwedel in’n Landkreis Veern, Neddersassen, Langwedel, Gemeen in’n Kreis Rendsborg-Eckernföör, Sleswig-Holsteen, Langwedel, Oort in de Gemeen Deielsdorp in’n Landkreis Gifhorn, Neddersassen, Langwedel, Hoff in de Gemeen Snevern in’n Landkreis Heidkreis, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Amt Rodenborg weer en Verwaltungsrebeed in Bremen-Veern un in dat Königriek Hannover mit Seet in Rodenborg binnen de Landdrostie Stood. Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten. Dat Amt is in’n Noorden an dat Amt Zeven grenzt, in’n Noordoosten an dat Amt Horborg, in’n Oosten dat Amt Winsen, in’n Süüdoosten de Amtsvaagdie Fambossel-Soltau, in’n Süden dat Amt Rethen, in’n Süüdwesten dat Amt Veern, in’n Westen dat Amt Achem un in’n Noordwesten dat Amt Otterbarg (Stand 1848). 1848 weer dat Amt so 1069,49 km² groot. 1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Wersermünnen un direkt to Frankriek. Rodenborg weer in disse Tied de Seet von den Kanton Rodenborg. 1813 müssen de Franzosen dat Amt denn opgeven un de ole Stand is wedderkamen. Öörd ahn egen Nummer hebbt to de Buurschop von dat Dörp mit bihöört, ünner dat se ünnerstaht, un weren dormit nich kumplett egenstännig. Dat
Dat Amt Snevern weer en Verwaltungsrebeed in dat Königriek Hannover mit Seet in Snevern binnen de Landdrostie Stood. Dat Leid över dat Amt harr en Amtmann. In de letzten Johren harr dat Amt Snevern aver keen Amtmann mehr. He is dör en Amtsassesser vertreden worrn. Dat Amt Snevern is bi de Verwaltungs- un Justizreform an’n 1. Oktober 1852 in dat Königriek Hannover ut en Deel von dat Amt Rodenborg nee billt worrn ut de Amtsvaagdien Snevern un Neenkerken (Gemenen Snevern, Langloh, Grotenwe, Häbe, Issell, Fintel, Schüllern, Sprengel, Lünzen, Wintemaur, Wessloh, Neenkerken, Behningen, Täwel, Schworgen, Jillhorn, Delsen, Jilbern, Grauen, Brochdörp un Woltern). 1852 harr dat Amt 8120 Inwahners op en Rebeed von 448,38 km². As Gericht för dat Amt is to’n 1. Oktober 1852 dat Amtsgericht Snevern inricht worrn. 1859 bi de nächste Verwaltungsreform is dat Amt von de Landdrostie Stood an de Landdrostie Lümborg wesselt un dor Deel von dat Amt Soltau worrn. Dat Amt Snevern hett also man söven Johr bestahn. 1852–1854: Carl Friedrich Wilhelm Flügge, Amtmann 1855–1859: Johann Heinrich August Hermann Stuckenschmidt, Amtsassesser Franz Heinrich Ungewitter: Neueste Erdbeschreibung und Staatenkunde oder geographisch-statistisch-historisches Handbuch. Dietze, Dresden 1863, Sied 422 Heide Barmeyer-Hartlieb von Wallthor: Veröffentlichungen der Historischen Kommission für Niedersachsen